Document ID: /roh_data/filtered/Billingualer_Corpus_interleaved-de-rm.jsonl.gz/1051

This is a text translated from German to Rumantsch Grischun.
Regierung genehmigt Ausführungsbestimmungen zum Gesetz über die Unterstützung Bedürftiger

Armutsbetroffene, die zum Beispiel durch gemeinnützige Arbeit dokumentieren, dass sie sich wieder in den Arbeitsprozess integrieren wollen, werden belohnt. Sie erhalten in Zukunft mehr Sozialhilfe, als solche, die keine entsprechenden Bemühungen unternehmen. Das ist der Kernpunkt des Erlasses von Ausführungsbestimmungen zum Gesetz über die Unterstützung Bedürftiger, welche die Bündner Regierung kürzlich genehmigt hat. Der Erlass basiert im Wesentlichen auf den letztmals im April 2005 von der Schweizerischen Konferenz für Sozialhilfe (SKOS) revidierten Richtlinien für die Ausgestaltung und Bemessung der Sozialhilfe. Die Revision geschah nicht zuletzt auf Druck der Kantone, die sich mit steigenden Fallzahlen und immer knapper werdenden Ressourcen konfrontiert sehen. Die Regierung geht zwar davon aus, dass die Aufwendungen des Kantons und der Gemeinden für Unterstützungsleistungen trotz der neuen Regelungen in etwa gleich bleiben. Wichtig ist ihr im Zusammenhang mit dem Erlass aber, dass die Chancen der betroffenen Personen auf einen Zugang zum Arbeitsmarkt und einen Ausstieg aus der Sozialhilfe steigen.

Gesetz über die amtlichen Schätzungen geht in die Vernehmlassung

Die Regierung hat das Gesetz über die amtlichen Schätzungen in die Vernehmlassung gegeben. Es handelt sich dabei um ein neues Gesetz auf der Grundlage der neuen Kantonsverfassung. So muss der Grosse Rat gemäss Kantonsverfassung alle wichtigen Bestimmungen in Form eines Gesetzes erlassen. Aufgrund der zwingenden Überführung der Schätzungsbestimmungen in eine höhere Erlassstufe hat der vorliegende Gesetzesentwurf gegenüber der geltenden und in der Praxis bewährten Verordnung vornehmlich in formeller Hinsicht einige Änderungen erfahren. Dennoch wurde der Erlass eines neuen Gesetzes zum Anlass genommen, auch vereinzelt materielle Anpassungen vorzunehmen.

Regierung nimmt Stellung zum Sachplan Verkehr des Bundes

Der Bereich Strasse des Sachplans Verkehr, der den Kantonen vom eidgenössischen Departement für Umwelt, Verkehr und Energie (Uvek) zur Stellungnahme unterbreitet wurde, weist aus der Sicht der Bündner Regierung Mängel auf. So sind die gewählten Kriterien beim Grundnetz zu Ungunsten des Kantons Graubünden angewendet worden. Namentlich müssen nach Beurteilung der Regierung die Achsen Castasegna-Martina, Vereina-Ofenpass-Müstair sowie Brig-Andermatt-Reichenau zwingend ins Grundnetz aufklassiert werden. Überdies schlägt die Regierung im Bereich Schiene bestimmte Ergänzungen vor, darunter bessere grenzüberschreitende Verknüpfungen nach Österreich und Süddeutschland sowie die Förderung umsteigefreier Verbindungen zwischen dem Flughafen Zürich und Graubünden. Ohne die beantragten Ergänzungen fehlt laut Bündner Regierung eine Übereinstimmung mit dem kantonalen Richtplan gemäss Art. 20 der Raumplanungsverordnung. Entsprechend werden auch die gesetzlichen Anforderungen nicht erfüllt.

Aus Gemeinden und Regionen

- Maienfeld-Malans: Die Regierung genehmigt den Gemeindegrenzplan Maienfeld-Malans.

- Schiers, Grüsch, Seewis, Igis, Malans und Maienfeld: Die Regierung genehmigt das vorliegende Projekt zur Revitalisierung der Landquart. Sie bewilligt unter Vorbehalt der Subventionszusicherung durch den Bund einen Kantonsbeitrag von total 1'784'000 Franken. Überdies übernimmt der Kanton Restkosten in der Höhe von 170'000 Franken für den Fischpass Klussperre.

- Regionalverband Pro Prättigau: Die vom Regionalverband Pro Prättigau am 2. Februar 2005 beschlossene Ergänzung des regionalen Richtplans "Inertstoffdeponie/Material- ablagerung Schanielatobel" auf dem Gemeindegebiet von Luzein wird genehmigt. Weiter genehmigt die Regierung die Fortschreibung des regionalen Richtplans "7.602, Materialablagerungen"

- Sagogn: Der Plan "Zonenplanänderungen 1:500, Parzelle Nr.6" wird im Sinne der Erwägungen genehmigt.

- Vella: Die Regierung sichert der Gemeinde Vella an die Mehrkosten der Wegverbindung Cuschias einen Kantonsbeitrag von maximal 20'480 Franken zu.

Kantonsbeiträge an verschiedene Institutionen

- Verein lesen.GR: Der Verein lesen.GR erhält für die Organisation und die Durchführung des 4. Arge-Alp-Leserpreises im Kanton Graubünden eine einmalige Unterstützung in der Höhe von maximal 19'400 Franken.

- Almanacco Mesolcina-Calanca: Die Herausgabe des Almanacco Mesolcina-Calanca wird von der Regierung mit einem Beitrag von 6'000 Franken unterstützt.

Personelles

- Ludwig Locher, Direktor der Ems-Chemie AG, wurde zum Präsidenten des Hochschulrates der Hochschule für Technik und Wirtschaft (HTW) in Chur gewählt. Weitere Mitglieder des Hochschulrates sind Guglielmo Brentel, Marianne Manzanell, Hans Peter Märchy, Hanspeter Lebrument, Alois Vinzens und Andreas Wieland.

- Martin Jäger, Stadtrat von Chur, ist zum Präsidenten des Hochschulrates der Pädagogischen Hochschule in Chur gewählt worden. Weitere Mitglieder sind Hans Peter Märchy, Rolf Hanimann, Walter Hohl, Ladina Maissen, Jacqueline Stgier und Livio Zanolari.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 17.11.2005

La regenza approvescha las disposiziuns executivas tar la lescha davart il sustegn da persunas basegnusas

Sche persunas basegnusas cumprovan per exempel tras lavur d'utilitad publica ch'ellas vulan puspè s'integrar en il process da lavur, vegnan ellas remuneradas. En l'avegnir survegnan ellas dapli agid social che quellas persunas che na fan nagins sforzs correspundents. Quai è il punct central dal relasch da las disposiziuns executivas tar la lescha davart il sustegn da persunas basegnusas che la regenza grischuna ha approvà dacurt. Quest relasch sa basa en emprima lingia sin las directivas per la concepziun e per la calculaziun da l'agid social, las qualas èn vegnidas revedidas l'ultima giada l'avrigl 2005 da la conferenza svizra da l'agid social (COSAS). La revisiun è succedida cunzunt sut il squitsch dals chantuns che vegnan confruntads cun adina dapli cas e cun adina damain resursas. La regenza parta dal fatg che las expensas dal chantun e da las vischnancas per prestaziuns da sustegn restian circa medem grondas, e quai malgrà las novas regulaziuns. En connex cun quest relasch èsi impurtant per ella che las schanzas da las persunas pertutgadas d'avair access al martgà da lavur e da sortir da l'agid social s'augmentian.

La lescha davart las stimaziuns uffizialas va en consultaziun

La regenza ha dà en consultaziun la lescha davart las stimaziuns uffizialas. En quest connex sa tracti d'ina nova lescha sin basa da la nova constituziun dal chantun Grischun. Tenor quella sto il cussegl grond relaschar tut las disposiziuns impurtantas en furma d'ina lescha. Sin fundament dal transferiment stringent da las disposiziuns da stimaziun en in stgalim da relasch pli aut, è il sboz da la lescha qua avant maun - cumpareglià cun l'ordinaziun vertenta e cumprovada en la pratica - vegnì midà principalmain areguard la furma. Tuttina han ins - cun relaschar ina nova lescha - prendì la chaschun da far er singulas adattaziuns materialas.

La regenza prenda posiziun davart il plan secturial da traffic da la confederaziun

Il sectur "vias" dal plan secturial da traffic ch'è vegnì suttamess dal departament federal per ambient, traffic, energia e communicaziun (DATEC) als chantuns per prender posiziun, ha -tenor l'opiniun da la regenza grischuna - tschertas mancanzas. Uschia èn ils criteris elegids en connex cun la rait da basa vegnids applitgads a disfavur dal chantun Grischun. Cunzunt las axas Castasegna - Martina, Vereina - pass dal Fuorn - Müstair sco er Brig - Andermatt - La Punt ston, tenor la regenza, vegnir attribuidas stringentamain a la rait da basa. Ultra da quai propona la regenza tschertas cumplettaziuns en il sectur da la viafier, tranter auter meglras colliaziuns sur ils cunfins vers l'Austria e vers la Germania dal sid sco er la promoziun da colliaziuns senza stuair midar il med da transport tranter l'eroport da Turitg ed il Grischun. Senza las cumplettaziuns pretendidas manca tenor la regenza grischuna ina concordanza cun il plan directiv chantunal tenor l'art. 20 da l'ordinaziun davart la planisaziun dal territori. Correspundentamain na vegnan er las pretensiuns legalas betg ademplidas.

Da vischnancas e regiuns

- Maiavilla-Malans: La regenza approvescha il plan dals cunfins communals tranter Maiavilla e Malans.

- Schiers, Grüsch, Seewis, Igis, Malans e Maiavilla: La regenza approvescha il project ch'è avant maun per revitalisar la Landquart. Ella conceda - cun resalva da la garanzia da subvenziun tras la confederaziun - ina contribuziun chantunala da totalmain 1'784'000 francs. Ultra da quai surpiglia il chantun ils custs restants en l'autezza da 170'000 francs per il passagi da peschs tar la serrada da la Clus.

- Corporaziun regiunala pro Partenz: La cumplettaziun dal plan directiv regiunal "deponia da substanzas inertas e da material, Val da Schaniela" sin il territori communal da Luzein vegn approvada. Ultra da quai approvescha la regenza la cuntinuaziun dal plan directiv regiunal "7.602, deponias da material".

- Sagogn: Il plan "midadas dal plan da zonas 1:500 parcella nr. 6" vegn approvà en il senn da las ponderaziuns.

- Vella: La regenza garantescha a la vischnanca da Vella ina contribuziun chantunala da maximalmain 20'480 francs als custs supplementars da la via da colliaziun Cuschias.

Contribuziuns chantunalas a differentas instituziuns

- Uniun leger.GR: Per organisar e per realisar il 4. premi da lecturas e da lecturs da la ARGE ALP en il chantun Grischun survegn l'uniun leger.GR in sustegn unic en l'autezza da maximalmain 19'400 francs.

- Almanacco Mesolcina-Calanca: L'ediziun dal "almanacco Mesolcina-Calanca" vegn sustegnida da la regenza cun ina contribuziun da 6'000 francs.

Persunal

- Ludwig Locher, directur da la Ems-Chemie SA, è vegnì elegì sco president dal cussegl da la scola auta da tecnica ed economia (SATE) a Cuira. Ulteriuras commembras ed ulteriurs commembers dal cussegl da la scola auta èn Guglielmo Brentel, Marianne Manzanell, Hans Peter Märchy, Hanspeter Lebrument, Alois Vinzens ed Andreas Wieland.

- Martin Jäger, commember dal cussegl da la citad da Cuira, è vegnì elegì sco president dal cussegl da la scola auta da pedagogia a Cuira. Ulteriuras commembras ed ulteriurs commembers èn Hans Peter Märchy, Rolf Hanimann, Walter Hohl, Ladina Maissen, Jacqueline Stgier e Livio Zanolari.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 17.11.2005